Glam punk

Glam punk (myös glitter punk) on tyylilaji, jota käytetään kuvailemaan glam rockia, protopunkia tai punkia yhdistelleitä yhtyeitä. Glam rockin ja punkin lisäksi myös perinteisellä rockilla on suuri vaikutus näihin yhtyeisiin. Tyylilajin merkittävimmät kehittelijät ovat aikajärjestyksessä olleet New York Dolls, Hanoi Rocks, Manic Street Preachers ja Jesse Malinin johtama glam punk yhtye D Generation. 

New York Dollsia voidaan pitää glam punkin "kantaäitinä". Esimerkiksi Hanoi Rocksin erittäin tärkeä esikuva oli juuri New York Dolls ja se jatkoi tyylisuunnan kehittymistä enemmän kohti 1980-luvun hard rockia. Manic Street Preachers on toiminut 1980-luvun puolivälistä lähtien ja D Generation oli 1990-lukulainen versio glam punkista. Kaiken kaikkiaan glam punkin keskeisimmät luojat ja vaikuttajat ovat olleet yhdysvaltalainen New York Dolls ja suomalainen Hanoi Rocks.

Tyylilajin pohja on protopunk-liikkeessä ja vuoden 1977 punk rockissa. Myös garage rockilla on ollut vaikutusta tyylilajin syntyyn. Kaikki alkoi New York Dollsin aloittamasta feminiinisestä pukeutumista ja raa'asta punk-tyylisestä soitosta. 

Historia

 1970-luku - New York City ja Detroit

Ensimmäiset esimerkit glam punkista ovat New York Dolls ja The Stooges, joita pidetään  koko punk rockin luojana. Kun punk löi täydellisesti läpi Lontoossa 1970-luvulla, Protopunk yhtyeet kuten New York Dolls ja Stooges toimivat monien brittiläisten punkbändien esikuvina. Alice Cooper Band vaikutti suuresti myös The Sex Pistolsiin. Etenkin New York Dolls erosi muista myöhemmistä punk-yhtyeistä glamourillaan. Myös Iggy Popin johtama The Stooges pukeutui todella näyttävästi Raw Power-kaudellaan. Iggy Popilla oli läheiset välit myös glam rockin legendaan David Bowiehen. 

Amerikkalaisissa protopunk yhtyeissä näkyi jonkin verran glam rockin vaikutusta, luultavasti siksi, että glam oli undergound-ilmiö tuohon aikaan Yhdysvalloissa. Muutamia hämärämpiä glam-punk yhtyeitä, kuten Hollywood Brats, the Jook, Milk ‘N’ Cookies, Jet ja muita voi kuulla vuonna 2000 julkaistulla kokoelmalla Glitterbest: 20 Pre Punk 'n' Glam Terrace Stompers.

 1980-luku - Englanti 

1980-luvulla Hanoi Rocks toi glam punkin uudelleen esille. Vuosina 1982-1984 Lontoossa perustettiin useita uusi glam punk-yhtyeitä, jotka soittivat samalla tavalla kuin Hanoi Rocks. Hanoi Rocksin vaikutuksesta syntyneitä yhtyeitä olivat mm. Soho Roses, Kill City Dragons, Dogs D'Amour ja the Babysitters.

Glam punkin lähisukulainen sleaze rock eli sleaze glam nousi esille Yhdysvalloissa 1980-luvun puolivälin jälkeen. Tämä tyylisuunta on tavallaan sukulainen glam punkille. Sleaze rock-yhtyeet olivat syntyneet The New York Dollsin ja Iggy Popin vaikutuksesta, mutta myös Hanoi Rocksilla oli suuri vaikutus näihin yhtyeisiin. Tavallaan Hanoi Rocksin uudesta glam punk-tyylistä kehittyi Yhdysvalloissa sleaze rock. Hard rockin, heavy metalin ja Hanoi Rocksin vaikutuksesta syntyneitä yhtyeitä olivat Guns N' Roses, Faster Pussycat, ja L.A. Guns. Guns N' Rosesin glam punk-juuret ovat parhaiten kuultavissa yhtyeen viimeisellä studioalbumilla The Spaghetti Incident?. Albumi käsittää lähes kokonaan punk rock-lainoja ja levyllä esiintyy Hanoi Rocksin laulaja Michael Monroe. 

 1990-luku 

1990-luku oli sekavaa aikaa glam punk-yhtyeille; glam-tyyli oli epäsuosittua, mutta punk rock vaikutteinen musiikki oli nousussa grungen ja sitä edustavan Nirvanan myötä. 

Glam punk-yhtyeitä kuitenkin syntyi, kuten New Yorkista kotoisin oleva D Generation. Yhtye tuli erittäin suosituksi underground-piireissä ja sai ylistystä mm. Rolling Stone-lehdeltä. Kuitenkaan heidän levynsä ei myynyt ylistyksestä huolimatta. 

Samoihin aikoihin walesiläinen Manic Street Preacher aloitti soittamisen. Heidän esikoislevyllään Generation Terrorists kuuli The Clashin ja Hanoi Rocksin suuren vaikutuksen. Hyvistä ylistävistä arvosteluista huolimatta yhtyeen albumi ei myynyt hyvin. 

Selvin esimerkki 1990-luvun glam punkista oli ruotsalainen Backyard Babies albumillaan Total 13. Yhtyeen kitaristi Dregen kuvaili haastattelussa Backyard Babiesin "olevan puuttuva lenkki KISSin ja Ramonesin välillä". Hanoi Rocksin entisillä jäsenillä oli läheiset suhteet yhtyeeseen ja Michael Monroe vieraili yhtyeen albumilla. Kitaristi Dregen nauhoitti myös akustisen livealbumin Dogs D'Amourin laulajan kanssa. 

Tyylilajin suosi on viime aikoina pysynyt lähinnä underground-piireissä, eikä uusi merkittäviä glam punk-yhtyeitä ole syntynyt. Hanoi Rocks kuitenkin syntyi uudelleen vuonna 2001, mutta yhtye on laulajan Michael Monroen johdolla irtautunut enemmän glam rockista kohti hard rockia. Samoin New York Dolls aloitti toimintansa uudelleen vuonna 2004, basistinaan Hanoi Rocksin Sam Yaffa. Hanoi Rocks ja New York Dolls ovat kuitenkin tällä hetkellä ainoat kansainvälisesti tunnetut ja esiintyvät yhtyeet, jotka pohjimmiltaan vieläkin voidaan laskea glam punk-yhtyeiksi.

 Aiheesta muualla 

GlamPunk.org 
Glitzine.net 
VeGlam.com  
Glam Punk band directory  

Luokka:Punkin tyylilajit